ЕВРАЗИЯ ЭКОНОМИКАЛЫК КОМИССИЯСЫ
КОЛЛЕГИЯ 

ЧЕЧИМ 


2024-жылдын «17» декабры            № 141                                   Москва шаары

Товарларга декларацияны, транзиттик декларацияны жана транспорт каражаттарына декларацияны каттоону же каттоодон баш тартууну тариздөө тартибин бекитүү, ошондой эле Бажы бирлигинин Комиссиясынын жана Евразия экономикалык комиссиясынын Коллегиясынын айрым чечимдерин өзгөртүү жана күчүн жоготту деп таануу жөнүндө

Евразия экономикалык бирлигинин Бажы кодексинин 111-беренесинин 3-пунктуна ылайык, Евразия экономикалык комиссиясынын Коллегиясы чечти:
1. Товардык декларацияны, транзиттик декларацияны жана транспорт каражатына декларацияны каттоонун же каттоодон баш тартуунун тиркелген Тартиби бекитилсин. 
2. Бажы бирлигинин Комиссиясынын чечимине № 1 тиркемеге ылайык өзгөртүүлөр киргизилсин. 
3. Бажы бирлигинин Комиссиясынын жана Евразия экономикалык комиссиясынын Коллегиясынын чечимдери тизмек боюнча № 2 тиркемеге ылайык күчүн жоготту деп таанылсын. 
4. Ушул Чечим 2026-жылдын 1-апрелинен тартып күчүнө кирет.

	Евразия экономикалык комиссиясынын Коллегиясынын төрагасы

	                                                    Б. Сагинтаев

БЕКИТИЛДИ
Евразия экономикалык комиссиясынын Коллегиясынын 2024-жылдын 
17-декабрындагы № 141 чечими менен 


Товарларга декларацияны, транзиттик декларацияны жана транспорт каражаттарына декларацияны каттоону же каттоодон 
баш тартууну тариздөө 
ТАРТИБИ

I. Жалпы жоболор

1. [bookmark: _GoBack]Ушул Тартип товарларга декларацияны (мындан ар – ТД), транзиттик декларацияны (мындан ары – ТД) каттоону же каттоодон баш тартууну тариздөөнү, анын ичинде эгерде ТД жана ТД транспорттук (ташуучу) коммерциялык жана (же) башка документтер колдонулса, анын ичине Евразия экономикалык бирлигине мүчө мамлекеттердин (мындан ары тиешелүүлүгүнө жараша – мүчө мамлекеттер, Бирлик) үчүнчү тарап менен эл аралык келишимдеринде каралгандарды кошкондо, жана транспорт каражатына бажы декларациясын (мындан ары – ТКБД), анын ичинде эгерде ТКБД катары мүчө мамлекеттердин үчүнчү тарап менен транспорт чөйросүндөгү эл аралык келишимдеринде каралган ташуучунун стандарттык документтери пайдаланылгандыгын аныктайт. 
Ушул Тартиптин максаттары үчүн бажы декларациясы деп ушул пункттун биринчи абзацында көрсөтүлгөн бардык документтер түшүнүлөт. 
2. Бажы органы бажы декларациясын Евразия экономикалык бирлигинин Бажы кодексинин (мындан ары – Кодекс) 111-беренесининин 
2-пунктунда белгиленген мөөнөттөрдө бажы органынын маалыматтык тутумун пайдалануу менен же кызмат адамынын катышуусуз бажы органынын маалыматтык тутуму аркылуу ага тиешелүү каттоо номерин берүү жолу менен каттайт жана мындай каттоонун датасын жана убактысын белгилейт.
ТДнын каттоо номери (анын ичинде, эгерде мындай декларация катары транспорттук (ташуучу) коммерциялык жана (же) башка документтер, анын ичинде үчүнчү тарап менен мүчө мамлекеттердин эл аралык келишимдеринде каралгандар да пайдаланылса) Бажы бирлигинин Комиссиясынын                    2010-жылдын 20-майындагы № 257 чечими менен бекитилген товарларга декларацияны толтуруу тартибине ылайык түзүлөт. 
ТДнын каттоо номери (анын ичинде, эгерде мындай декларация катары транспорттук (ташуучу) коммерциялык жана (же) башка документтер, анын ичинде үчүнчү тарап менен мүчө мамлекеттердин эл аралык келишимдеринде каралгандар да пайдаланылса) Евразия экономикалык комиссиясынын Коллегиясынын 2023-жылдын 30-майындагы № 73 чечими менен бекитилген Транзиттик декларацияны толтуруу тартибине ылайык түзүлөт. 
ТКБДнын каттоо номери (анын ичинде, эгерде мындай декларация катары мүчө мамлекеттердин транспорт жаатындагы үчүнчү тарап менен эл аралык келишимдеринде каралган ташуучунун стандарттык документтери пайдаланылса) Бажы бирлигинин Комиссиясынын 2010-жылдын 
14-октябрындагы № 422 чечими менен бекитилген Транспорттук каражатка бажы декларациясын толтуруу тартиби жөнүндө нускамага ылайык түзүлөт. 
Бажы декларациясынын каттоо номери бажы декларациясынын формасына жана мындай бажы декларациясы катары кандай документтер колдонулгандыгына карабастан бажы декларациясынын ар бир түрү үчүн уникалдуу болууга тийиш. 
3. Бажы органы бажы декларациясын каттоодон баш тартууну бажы органынын маалыматтык тутумун пайдалануу менен же кызмат адамынын катышуусуз бажы органынын маалыматтык тутуму аркылуу Кодекстин 111-статьясынын 2-пунктунда каралган мөөнөттөрдө баш тартат.

II. Электрондук документ түрүндө берилген бажы декларациясын каттоону же каттоодон баш тартууну тариздөө тартиби 

4. Электрондук документ түрүндө берилген бажы декларациясын каттоо бажы органы тарабынан бажы органынын маалыматтык тутумун  пайдалануу менен же бажы органынын маалыматтык тутуму аркылуу ушул Тартиптин 
2-пунктуна ылайык кызмат адамынын катышуусуз таризделет, жана мындай бажы декларациясынын каттоо номери, аны каттоонун датасы жана убактысы жөнүндө маалыматтар Кодекстин 362-беренесине ылайык декларантка же бажы өкүлүнө электрондук формада жиберилет. 
Кызмат адамынын катышуусуз бажы органынын маалыматтык тутуму аркылуу электрондук документ түрүндө берилген бажы декларациясын каттоо, эгерде мындай текшерүүнү жүргүзүүдө бажы органынын маалыматтык тутумунун ишинин алгоритмдери (техникалык талаптары) менен аныкталган бажы декларациясын текшерүү шарттары сакталган учурда таризделет. 
5. Электрондук документ түрүндө берилген бажы декларациясын каттоодон баш тартуу бажы органы тарабынан бажы органынын маалыматтык тутумун пайдалануу менен же бажы органынын маалыматтык тутуму аркылуу кызмат адамынын катышуусуз таризделет жана бажы декларациясын каттоодон баш тартуунун датасы жана убактысы жөнүндө Кодекстин                111-беренесинин 5-пунктуна ылайык бажы декларациясын каттоодон баш тартуу үчүн негиз болгон бардык себептер жөнүндө маалыматтар жана эгерде бул мүчө мамлекеттин бажылык жөнгө салуу жөнүндө мыйзамдарында каралса, аларды жоюу боюнча сунуштамалар Кодекстин 362-беренесине ылайык декларантка же бажы өкүлүнө электрондук формада жөнөтүлөт. 
Кызмат адамынын катышуусуз бажы органынын маалыматтык тутуму аркылуу электрондук документ түрүндө берилген бажы декларациясын каттоо,  бажы органынын маалыматтык тутумунун ишинин алгоритмдери (техникалык талаптары) менен аныкталган бажы декларациясын текшерүүнүн шарттарынын бири сакталбаган учурда, эгерде бул бажы операцияларын жүргүзүүнүн тартиби жана технологиясы Кодекстин 78-беренесине ылайык түзүлгөн мүчө мамлекеттин мыйзамында каралса, тариздөө токтотулат. 

III. Кагаз жүзүндөгү документ түрүндө берилген бажы декларациясын каттоону же каттоодон баш тартууну тариздөө тартиби 

6. Кагаз жүзүндөгү документ түрүндө берилген бажы декларациясын каттоо бажы декларациясынын тиешелүү графасында бажы декларациясынын каттоо номери жөнүндө маалыматтарды көрсөтүү жолу менен ушул Тартиптин 2-пунктуна ылайык бажы органынын кызмат адамы тарабынан таризделет (мындай бажы декларациясынын бардык үлгүлөрүндө). 
Эгерде Бажы бирлигинин Комиссиясынын 2010-жылдын 20-майындагы № 263 чечими менен бекитилген ТД катары Транспорттук (ташуучу), коммерциялык жана (же) башка документтерди пайдалануунун тартиби жөнүндө нускамага (мындан ары – нускама) ылайык таризделген жазуу жүзүндөгү ɵтүнмɵнү берүү менен транспорттук (ташуучу), коммерциялык жана (же) башка документтер ТД катары пайдаланылса, мындай ТДнын каттоо номери бажы органынын аткаруучусу тарабынан мындай ɵтүнмɵнүн жогорку оң бурчунда көрсөтүлөт.
Эгерде ТД катары транспорттук (ташуучу), коммерциялык жана (же) башка документтер Нускаманын 3-тиркемесине ылайык товарлардын тизмегин берүү менен пайдаланылса, мындай ТДнын каттоо номери бажы органынын аткаруучусу тарабынан аталган товарлардын тизмегинин формасынын тиешелүү сабында көрсөтүлөт. 
Эгерде ТД катары башка документтер, анын ичинде карнет АТАны кошкондо мүчө мамлекеттердин үчүнчү тарап менен эл аралык келишимдеринде каралгандар колдонулса, мындай ТДнын каттоо номери мүчө мамлекеттердин бажылык жөнгө салуу жөнүндө мыйзамдарына ылайык бажы органынын аткаруучусу тарабынан көрсөтүлөт. 
Эгерде ТД катары 1975-жылдын 14-ноябрындагы МДП китепчесин колдонуу менен жүктөрдү эл аралык ташуу жөнүндө Бажы конвенциясынын жоболоруна ылайык толтурулган ага тиркелген транспорттук (ташуучу) жана коммерциялык документтери бар МДП китепчеси пайдаланылса, мындай ТДнын каттоо номери бажы органынын аткаруучусу тарабынан МДП китепчесинин № 1 жана 2 айрылма барактарынын 21-графасынын оң бөлүкчөсүндө жана № 1 айрылбас дүмүрчɵгүнүн 2-графасынын көрсөтүлөт. 
Эгерде ТД катары 1990-жылдын 26-июнундагы убактылуу ташып келүү жөнүндө Конвенцияга ылайык толтурулган карнет АТА пайдаланылса, ага тиркелген транспорттук (ташуучу) жана коммерциялык документтер менен кошо мындай ТДнын каттоо номери бажы органынын аткаруучусу тарабынан АТА карнетинин көгүлтүр түстөгү «transit» айрылма баракчасынын (ваучердин) «Н» графасынын «с» пунктчасында жана АТА карнетинин көгүлтүр түстөгү «transit» дүмүрчɵгүнүн 3-графасында көрсөтүлөт.
Транспорттук (ташуучу) документтер ТД катары пайдаланылган учурда мындай ТДнын каттоо номери жөнөтүүчү бажы органынын аткаруучусу тарабынан ТДны түзгөн документтердин жана транспорттук (ташуучу) документтердин жазуусунун 2 нускасында көрсөтүлөт. 
Эгерде ТКБД катары мүчө мамлекеттердин үчүнчү тарап менен транспорт чөйрөсүндөгү эл аралык келишимдеринде каралган ташуучунун стандарттуу документтери пайдаланылса, мындай ТКБДнын каттоо номери тиешелүү документте (каалаган бош жерде) көрсөтүлөт. 
Кагаз жүзүндөгү документ түрүндө берилген бажы декларациясын каттоону тариздөөдө бажы органынын аткаруучусу тиешелүү маалыматты бажы органынын маалыматтык тутумуна киргизет.
7. Кагаз жүзүндөгү документ түрүндө берилген бажы декларациясын каттоодон баш тартуу бажы органынын аткаруучусу тарабынан мындай бажы декларациясынын 2 нускасынын арткы бетине Кодекстин 111-беренесинин 
5-пунктуна ылайык бажы декларациясын каттоодон баш тартуу үчүн негиз болгон бардык себептерди көрсөтүү менен «Каттоодон баш тартылды» деген белгини коюу жолу менен таризделет, жана эгерде бул мүчө мамлекеттин бажылык жөнгө салуу жөнүндө мыйзамдарында каралса, аларды четтетүү боюнча сунуштар жана бажы органынын аткаруучусунун жеке номерлүү мөөрү менен күбөлөндүрүлөт. 
Эгерде кагаз жүзүндөгү документ түрүндө берилген бажы декларациясын каттоодон баш тартууну тариздөөдө анын арткы бетинде зарыл маалыматтарды көрсөтүү үчүн орун жетишсиз болсо, мындай маалыматтар мындай бажы декларациясына кошумча тиркелүүчү, бажы декларациясынын ажырагыс бөлүгү болуп саналган А4 форматындагы барактарда көрсөтүлөт. 
Карнет АТА ДТ катары пайдаланылган учурда бажы органынын аткаруучусу тарабынан карнеттин тиешелүү айрылма баракчасынын (ваучеринин) 2 көчүрмөсүнө ушул пункттун биринчи абзацында каралган маалыматтарды көрсөтүү менен «Каттоодон баш тартылды» деген белги коюлат. 
МДП китепчеси же карнет АТА ТД катары пайдаланылган учурда, МДП китепчесинин №1 айрылма барагынын 2 көчүрмөсүнө, же АТА карнетинин тиешелүү барагынын (ваучеринин) көчүрмөлөрүнө бажы органынын аткаруучусу тарабынан ушул пункттун биринчи абзацында каралган маалыматтарды көрсөтүү менен «Каттоодон баш тартылды» деген белги коюлат. 
Эгерде транспорт жаатында мүчө мамлекеттердин үчүнчү тарап менен эл аралык келишимдеринде каралган ташуучунун стандарттык документтери ТДТС катары пайдаланылса, ушул пункттун биринчи абзацында каралган маалыматтар тиешелүү документте (тиешелүү документтин көчүрмөсүндө) (каалаган бош жерде) көрсөтүлөт. 
8. Кагаз жүзүндөгү документ түрүндө берилген бажы декларациясын каттоодон баш тартууну тариздөөдө бажы декларациясынын бир нускасы ушул Тартиптин 7-пунктунда каралган белгилер менен бажы органында сакталат, ал эми экинчиси декларантка же бажы өкүлүнө кайтарылып берилет.
Декларантка же бажы өкүлүнө бажы декларациясынын көрсөтүлгөн нускасын тапшыруу мүмкүн болбогон учурда бажы органы бажы декларациясын каттоодон баш тартуу таризделген күндөн кийинки 5 жумушчу күндөн кечиктирбестен бажы декларациясынын нускасын тапшырылгандыгы жөнүндө кабарлоо менен заказдык почта аркылуу жөнөтөт же алуу фактысын ырастоого мүмкүндүк берүүчү башка ыкма менен берет. 
Бажы органында сакталууга тийиш болгон бажы декларациясынын нускасында декларант же бажы өкүлү тарабынан ушул Тартиптин 7-пунктунда каралган бажы декларациясынын каттоодон баш тартуу жөнүндө белгилери менен ага бажы декларациясынын нускасы тапшырылган дата жана убакыт, өзүнүн фамилиясы жана аты-жөнү, ошондой эле колу коюлат.
Декларант же бажы өкүлү ушул Тартиптин 7-пунктунда каралган белгилер менен бажы декларациясынын нускасына кол коюу күнүн жана убактысын коюудан баш тарткан учурда, бажы органында сакталууга тийиш болгон бажы декларациясынын нускасына декларант (бажы өкүлү) кол коюудан баш тарткандыгын көрсөтүү менен бажы органынын аткаруучусунун колу коюлат (каалаган бош жерде). 
Кагаз жүзүндөгү документ түрүндө берилген бажы декларациясын каттоодон баш тартууну тариздөөдө бажы органынын аткаруучусу тарабынан бажы органынын маалыматтык тутумуна тиешелүү маалымат киргизилет же аткаруучунун катышуусуз бажы органынын маалыматтык тутуму аркылуу мындай баш тартууну автоматтык түрдө түзүү жүзөгө ашырылат. 
9. Зарыл болгон учурда кагаз жүзүндөгү документ түрүндө берилген бажы декларациясын каттоо датасы жана убактысы же каттоодон баш тартуу жөнүндө маалымат декларанттын же бажы өкүлүнүн суроо-талабы боюнча бажы органы тарабынан берилиши мүмкүн.

_______________

	



№ 1 ТИРКЕМЕ 
Евразия экономикалык комиссиясынын Коллегиясынын 2024-жылдын 
17-декабрындагы № 141 чечимине 


Бажы бирлигинин Комиссиясынын чечимдерине киргизилүүчү
ӨЗГӨРТҮҮЛӨР
 

1. Бажы бирлигинин Комиссиясынын 2010-жылдын 17-августундагы
№ 438 «Транзиттик декларацияны берүүгө, каттоого жана бажы транзитинин бажы жол-жобосун аяктоого байланыштуу бажы операцияларын бажы органдары тарабынан жүргүзүүнүн тартиби жөнүндө» чечиминде:
[bookmark: _Hlk190707673]а) аталышындагы жана текстиндеги «, каттоого» деген сөз алып салынсын;
б) көрсөтүлгөн Чечим менен бекитилген Транзиттик декларацияны берүүгө, каттоого жана бажы транзитинин бажы жол-жобосун аяктоого байланыштуу бажы операцияларын бажы органдары жүргүзгөн тартипте: 
аталышындагы жана 1-пунктундагы «, каттоого» деген сөз алып салынсын; 
II бөлүмдүн аталышындагы «жана каттоого» деген сөздөр алып салынсын; 
4 – 10-пункттар күчүн жоготту деп таанылсын; 
26-пункттагы «, каттоого» деген сөз алып салынсын; 
көрсөтүлгөн Тартиптин № 1 тиркемесинин номерлөө аталышындагы 
«, каттоого» деген сөз алып салынсын. 
2. Бажы бирлигинин Комиссиясынын 2010-жылдын 18-ноябрындагы № 511 чечими менен бекитилген Эл аралык ташуулардын убактылуу ташылып келүүчү жана убактылуу ташылып чыгуучу транспорт каражаттарына карата айрым бажы операцияларын жүргүзүүнүн тартиби жөнүндө нускамада: 
а) 1-пункттагы «ТКБДны каттоо тартиби» деген сөздөр алып салынсын;
б) 12-пункттун 1 жана 2-пунктчалары төмөнкүдөй редакцияда баяндалсын:
«1) ТКБД берилген датаны жана убакытты белгилөө;
2) ТКБДны каттоо же ТКБДны каттоодон баш тартуу;»;
в) 28-пункттун 1 жана 2-пунктчалары төмөнкүдөй редакцияда баяндалсын: 
«1) документтерди тапшыруу датасын жана убактысын белгилөө;
2) ТДКДны убактылуу ташып келүүнүн же убактылуу ташып чыгуунун аяктагандыгын каттоо».

_____________


№ 2 ТИРКЕМЕ 
Евразия экономикалык комиссиясынын Коллегиясынын 2024-жылдын
17-декабрындагы № 141 чечимине 


Бажы бирлигинин жана Евразия экономикалык комиссиясынын Коллегиясынын күчүн жоготту деп табылган чечимдеринин
ТИЗМЕГИ

1. Бажы бирлигинин Комиссиясынын 2010-жылдын 18-ноябрындагы
№ 511 чечими менен бекитилген Эл аралык ташуулардын убактылуу ташылып келүүчү жана убактылуу ташылып чыгуучу транспорт каражаттарына карата айрым бажы операцияларын жүргүзүүнүн тартиби жөнүндө нускаманын 
162-пунктунун бешинчи абзацы. 
2. Евразия экономикалык комиссиясынын Коллегиясынын 
2014-жылдын 2-июлундагы № 98 «Товарларга декларацияны каттоонун же каттоодон баш тартуунун тартиби жөнүндө нускама жөнүндө» чечими.
3. Бажы органдарынын транзиттик декларацияны берүүгө, каттого жана бажы транзитинин бажы жол-жобосун аяктоого байланыштуу бажы операцияларын жүргүзүү тартибине киргизилүүчү өзгөртүүлөрдүн 4-пункту (Евразия экономикалык комиссиясынын Коллегиясынын 2015-жылдын
10-ноябрындагы № 147 чечимине тиркеме).
4. Бажы бирлигинин Комиссиясынын жана Евразия экономикалык комиссиясынын Коллегиясынын чечимдерине киргизилүүчү өзгөртүүлөрдүн 
4-пункту (Евразия экономикалык комиссиясынын Коллегиясынын 
2019-жылдын 21-майындагы № 83 чечимине тиркеме).
5. Евразия экономикалык комиссиясынын Коллегиясынын 
2023-жылдын 30-майындагы № 73 «Транзиттик декларациянын формасын жана аны толтуруу тартибин бекитүү, ошондой эле Бажы бирлигинин Комиссиясынын жана Евразия экономикалык комиссиясынын Коллегиясынын айрым чечимдерин өзгөртүү жана күчүн жоготту деп таануу жөнүндө» чечиминин 3-пунктунун «б» пунктчасы.
_____________
___________
